Як патлумачыў галоўны ўрач Ушацкай ЦРБ С.А.Маісееў, з дапамогай такога абсталявання можна праводзіць рэнтгеналагічнае даследаванне костак, органаў грудной клеткі і брушной поласці, пазваночніка, суставаў, зубоў. У рэжыме рэальнага часу пад рэнтгенаўскімі прамянямі можна правесці скапічнае даследаванне стрававода, страўніка, а таксама ірыгаскапію кішэчніка. Апарат дазваляе таксама зрабіць тамаграфію. “Па-сутнасці, гэта лепшы ў рэспубліцы апарат у сваім класе, – адзначыў Сяргей Анатольевіч. – Пахваліцца такім могуць далёка не ўсе ўстановы аховы здароўя нават абласнога ўзроўню”.